এম.এ.সালাম (দিনাজপুর২৪.কম) গত ১১/ ১২/১৩ এপ্রিল দিনাজপুর রেলঘুন্টি থেকে কাউগাঁ রোডে যাওয়ার পথে প্রায় হাফ কিলোমিটার জুড়ে ২০০৬ সালে অবৈধ দখল উচ্ছেদ করে তৎকালীন সময় বাংলাদেশ রেলওয়ে সাবেক কর্মকর্তা এ.ই.এন রেলওয়ের খাম্বা এবং রেলের দুই ধারে গ্যাস ঝালাই দিয়ে রেলের বেড়া দেওয়া হয়। নিজ দখলে নিয়ে নেয় রেলওয়ে কর্তৃপক্ষ। যাতে করে আর কেউ অবৈধভাবে স্থাপনা নির্মাণ করতে না পারে। ১১ এপ্রিল মঙ্গলবার, ১২ এপ্রিল বুধবার যে রেলওয়ের লাইনের বেড়াগুলো গ্যাস ঝালাই কেটে খুলে ফেলা হয়েছে সেই রেলগুলির কোন হদিস পাওয়া যাচ্ছে না। পরবর্তীতে ১৩ এপ্রিল ইসলামবাগ এলাকার বাসিন্দাগণ রেলওয়ের বেড়া খুলতে আসা শ্রমিকদের প্রশ্ন করে বলেন, রেলওয়ের এই বেড়াগুলো খোলা কি স্বার্থে? কার হুকুমে আপনারা এগুলো খুলছেন? তাদের কথাবার্তা সন্দেহ হলে বাংলাদেশ রেলওয়ে আই ও ডাব্লিউ কর্মকর্তাকে খবর দেওয়া হয়। বলা হয়, ২০০৬ সালে অবৈধ উচ্ছেদ পরিচালনা করার পর যে রেল দিয়েই খুটি, রেল লাইন দিয়ে বেড়া সেগুলো খুলে ফেলা হচ্ছে। তাৎক্ষণিকভাবে অবশিষ্ট কাটা রেললাইনগুলো এ.ই.এন এর নির্দেশে উদ্ধার করে আই ও ডাব্লিউ অফিসে জমা করানো হয়। আই ও ডাব্লিউকে মোবাইল ফোনে জিজ্ঞাসাবাদ করা হলে তিনি জানান আমরা রেললাইনগুলো উদ্ধার করে আমাদের অফিসে নিয়ে এসেছি। ১১-১২ এপ্রিল যে রেললাইনগুলো কেটে সরানো হয়েছে সেই মালামালগুলো কোথায় প্রসঙ্গে তিনি বলেন, এ.ই.এন সাহেবের সঙ্গে যোগাযোগ করতে। এ.ই.এন সাহেবের সঙ্গে যোগাযোগ করা হলে তিনি জানান, যেহেতু মালামাল উদ্ধার করে আই ও ডাব্লিউ অফিসে জমা করানো হয়েছে তাই কোন প্রকার ব্যবস্থা গ্রহণ করা হয় নাই। গত ১১ ও ১২ এপ্রিলের কেটে ফেলা রেললাইনগুলো কোথায় জানতে চাওয়া হলে তিনি এ বিষয়ে এড়িয়ে যান। তমা কন্স্রট্রাকশনের প্রজেক্ট ম্যানেজার মহসিনকে জিজ্ঞাসাবাদ করা হলে তিনি বলেন, পি.ডাব্লিউ আই কর্মকর্তা রাকিব এপি ডাব্লিউ আই মনিরুল্লাহ, টাইম কিপার আব্দুর রউফ খান-এর নির্দেশেই আমরা এ রেললাইনগুলো খুলেছি। আমরা বেসরকারি প্রতিষ্ঠান, অনুমতি ছাড়া আমরা রেললাইনের বেড়াগুলি খুলিনি। সাথে ছিল ৫নং গ্যাং মিস্ত্রি সেতাউর রহমান এবং গ্যাং-এর লোকজনেরা। নাম প্রকাশে অনিচ্ছুক রেলওয়ে কর্মকর্তা/কর্মচারী জানান, প্রায় সাড়ে ৫ বছর জুড়ে বাংলাদেশ রেলওয়ের ব্রডগেজ লাইনের কাজ সম্পন্ন হয়েছে। সেই সাথে পার্বতীপুর থেকে পঞ্চগড় পর্যন্ত পার্বতীপুর থেকে রাধিকাপুর পর্যন্ত জেভি প্যাকেজ নং- ১, পার্বতীপুর – বিরল বর্ডার মোট ব্রীজ ৪২টি, প্যাকেজ নং- ২ কাঞ্চন ভোমরাদহ ব্রীজ ৪৬টি। প্যাকেজ নং-৩ ভোমরাদহ, পঞ্চগড় ব্রীজ ৪৪টি, মোট স্টেশন বিল্ডিং মন্মথপুর, চিরিরবন্দর, কাউগাঁ, কাঞ্চন, বিরল স্টেশন মোট ৫টি, বাজনাহার, মঙ্গলপুর, সেতাবগঞ্জ, সুলতানপুর, পীরগঞ্জ, ভোমরাদহ মোট ৬টি সম্পূর্ণ নতুন করা হয়েছে। ব্রডগেজের রেল স্থাপন পার্বতীপুর থেকে পঞ্চগড়, রাধিকাপুর থেকে পার্বতীপুর পর্যন্তকাজ সম্পন্ন করা হয়েছে। অসংখ্য রেলওয়ে লাইন, লোহার স্লিপার, কাঠের স্লিপার, পিন, প্যান্ডেল ক্লিপ সহ অন্যান্য যন্ত্রাংশ পি.ডাব্লিউ.আই অফিসে সিংহভাগ জমা করা হয় নাই। বাংলাদেশ রেলওয়ের মালামালগুলো বাইরেই অবৈধভাবে বিক্রি করে ফেলা হয়। যা স্টক সীটে ব্যাপক ঘাটতি দেখা দেয়। স্টক সীট পূরণ করতে রেল ফ্যান্সিং রেল লাইন দিয়ে বেড়া দেওয়া প্রায় হাফ কিলোমিটার জুড়ে রেলওয়ের দুই ধারে এই রেলওয়ের বেড়াগুলোকে খুলে ঘাটতি মেকআপ দেওয়ার চেষ্টা করা হচ্ছে বলে জানান। সরঞ্জাম ও পরিবহন বিভাগ থেকে সরবরাহকৃত বাৎসরিক রেলওয়ের মালামাল মেয়াদ উত্তীর্ণ স্টক শীট তদন্ত করলেই কি কি মালামাল হিসেব ভূক্ত নাই তা জানা যাবে। কর্মরত অবস্থায় পি.ডাব্লিউআই নিয়ম অনুযায়ী স্টক সীটের মাধ্যমে আয়-ব্যয় স্টক সংরক্ষণ করবেন। প্রতিবছর আয়ের পরিসংখ্যান উন্নয়ন বাজেট কোটি কোটি টাকার হিসাব রাখবেন। এলাকাভিত্তিক পি.ডাব্লিউ.আই নিয়ন্ত্রণ করেন গ্যাং খালাসী সরকারি কর্মচারী। সরেজমিনে লাইনে গিয়ে দেখা যায় যে, বেসরকারি প্রতিষ্ঠান তমা ঠিকাদারের শ্রমিক নিয়োগ আছে। তবে সরকারি শ্রমিক খালাসী দিয়ে প্রতিদিন রেলওয়ের কাজ করানো হয়েছে। যা দিন হাজিরা অনুযায়ী সরকারি ভাতা মহাসাগর চুরি করা হয়েছে। সচেতন মহল বলেন, স্টক সীট চেক করে তদন্ত করলেই ঠিক কতগুলো বাংলাদেশ রেলওয়ের মালামাল খোয়া গেছে তা জানা যাবে। বাংলাদেশ রেলওয়ে লালমনিরহাট উর্দ্ধতন কর্মকর্তা ডি-ই-এন মহোদয়কে অবগত করা হলে বিষয়টি দেখবেন বলে জানান। এ ব্যাপারে বাংলাদেশে রেলওয়ে উর্ধ্বতন কর্মকর্তা, দুর্নীতি দমন কমিশন (দুদক) সহ আইন প্রয়োগকারী সংস্থাকে তদন্তপূর্বক ব্যবস্থা গ্রহণের অনুরোধ জানিয়েছেন সচেতন মহল।